Gemeng Klierf
D' (fir d'Awunner Cliärref) ass eng vun den  lëtzebuergesche Gemengen. Se läit am Kanton Klierf an de Chef-lieu vun der Gemeng ass d'Stad  vun där se och hiren Numm huet.

Uertschaften a Lieu-diten an der Gemeng 

Uertschaften an der fréierer Gemeng Klierf:

Eeselbuer (Eselborn)
Ischpelt (Urspelt)
Klierf (Clervaux)
Mecher (Mecher)
Reiler (Reuler)
Wäicherdang (Weicherdange)
Uertschaften an der fréierer Gemeng Hengescht:
 Fëschbech (Fischbach)
 Grandsen (Grindhausen)
 Hengescht (Heinerscheid)
 Hëpperdang (Hupperdange)
 Kaalber (Kalborn)
 Léiler (Lieler)
Uertschaften an der fréierer Gemeng Munzen:
 Draufelt (Drauffelt)
 Maarnech (Marnach)
 Munzen (Munshausen)
 Rueder (Roder)
 Siwwenaler (Siebenaler)
Häff a Lieu-diten an der fréierer Gemeng Klierf:
 Kaaspelt (Kaaspelterhof)
 Kirelshaff (Kirelshof)
 Wirtgensmillen (Wirtgensmühle)
Häff a Lieu-diten an der fréierer Gemeng Hengescht:
 Fossenhaff (Fossenhof)
 Kéisfuert (Kaesfurt)
 Kaalber Millen (Kalborn-Moulin)
 Lausduer (Lausdorn) - deelweis mam Gemeng Wäiswampech gedeelt
 Tëntesmillen (Tintesmühle)

Geschicht

Entwécklung vun der Awunnerzuel virun der Gemengefusioun

Gemengefusioun 2012 
Am Joer 2002 hunn d'Schäfferéit vun de Gemenge Klierf, Hengescht a Munzen sech bei deem deemolegen Inneminister Michel Wolter fir eng méi enk Zesummenaarbecht staark gemaach. De 4. Mee 2006 hunn déi dräi Schäfferéit dem Inneminister hir Absicht matgedeelt fir ze fusionéieren. Doropshi gouf zesumme mam Inneministère en Investitiounsprogramm op d'Bee gesat, deen am Kader vun der Fusioun soll ëmgesat ginn. Et gouf en Informatiounsdokument fir d'Bevëlkerung erstallt, an de Fusiounsprojet gouf de 25. September 2008 a Presenz vum Inneminister Jean-Marie Halsdorf de Leit aus den dräi betraffene Gemengen zu Klierf virgestallt.

Den 12. Oktober 2008 ass an deenen dräi Gemengen e Referendum organiséiert ginn, an dee Referendum ass och zugonschte vun där Fusioun ausgaangen. D'Gemengeréit vu Klierf, Hengescht a Munzen hu sech Enn 2008 definitiv fir déi geplangt Fusioun ausgeschwat an hunn enger entspriechender Konventioun mam Lëtzebuerger Staat zougestëmmt. Dës Konventioun gouf de 16. Januar 2009 vun de betraffene Regierungsmemberen ënnerschriwwen.

De 17. Februar 2009 huet den Inneminister de Gesetzesprojet iwwer déi geplangt Fusioun an der Chamber deposéiert. De Staatsrot huet säin Avis den 21. Abrëll 2009 ginn, an d'Gesetz iwwer d'Fusioun vun de Gemenge Klierf, Hengescht a Munzen ass de 7. Mee 2009 eestëmmeg an der Chamber guttgeheescht ginn.

D'Fusioun vun de Gemenge Klierf, Hengescht a Munzen zu enger neier Gemeng mam Numm  Gemeng Klierf ass de 5. Dezember 2011 rechtsgülteg gi wéi deen nei gewielte Gemengerot no de Gemengewale vum 9. Oktober 2011 vum Buergermeeschter Emile Eicher vereedegt gouf. De Buergermeeschter an déi dräi Schäffe goufe schonn de 24. November 2011 vum Inneminister Jean-Marie Halsdorf vereedegt a waren domat am Amt.

Politik

2017 gouf bei de Gemengewalen an der Gemeng Klierf eng éischt Kéier nom Proporzsystem gewielt; de Gemengerot setzt sech aus 11 Conseilleren zesummen.

D'CSV krut dobäi déi absolut Majoritéit a stellt de Schäfferot.

Zesummesetzung

Buergermeeschteren 
 1844 - 1846: François Julien Arendt
 ...
 1862 - ?? : Jacques Ensch
 ...
 1895 - 1917: Émile Prüm
 1918 - 1921: Johann Peter Jonas
 1921 - 1927: Albert Schiltz
 1927 - 1934: Nicolas Fogen
 1935 - 1941: Joseph Kratzenberg
 1945: Georges Wagner
 1946 - 1963: Jean Peusch
 1964 - 1969: Georges Wagner
 1970 - 1975: Bernard Dedoyard
 1976 - 1987: Michel Wehrhausen
 1988 - 1999: Aloyse Nosbusch
 2000 - 11.2005: François Stephany
 11.2005 - 02.2007: Guillaume Oestreicher
 02.2007 - 11.2011: Yves Arend (CSV)
 11.2011 - 06.2023: Emile Eicher (CSV)
 zanter 07.2023: Georges Keipes (Biergerlëst)

Schoulinfrastruktur 
D'Kanner vun der Gemeng Klierf ginn an d'Grondschoul zu Reiler.

Kuckeswäertes 
 d'Schlass Klierf
am Schlass d'Ausstellung "The Family of Man", déi vum Edward Steichen zesummegestallt gi war.
 am Schlass de Musée iwwer d'Ardennenoffensiv
 am Schlass d'Maquettë vu Lëtzebuerger Buergen a Schlässer
 d'Benediktinerabtei Klierf
 d'Monument vum Klëppelkrich
 d'Loretokapell zu Klierf
 d'Schlass Ischpelt
 de Fräiliichtmusée "A Robbesscheier"
 d'Parkierch vu Munzen (13. Joerhonnert bis 18. Joerhonnert)
 de Cube 521 zu Maarnech
 Zwou bemierkenswäert Eechen zu Munzen

Interkommunal Syndikater 
D'Gemeng Klierf ass Member vu follgenden interkommunale Syndikater:

Jumelage 

 Horezu a

Perséinlechkeeten aus der Gemeng Klierf 

 Camille Dimmer (*1939), Foussballspiller, Politiker, Naturschützer an Ingenieur,
 Agnès Durdu (*1964), Juristin, Affekotin a Politikerin,
 Emile Eicher (*1955), Politiker,
 Josy Johanns (*1944), Vëlossportler,
 Damien Kratzenberg (1878-1946),  Enseignant, Politiker an Unhänger vum Nationalsozialismus,
 Édouard Thilges (18179-1904), Politiker.

Kuckt och 
 Naturpark Our
 Islek ohne Grenzen EWIV

Um Spaweck 

 Websäit vun der Gemeng Klierf
 D'Gemeng Klierf op der Websäit vum Syvicol
 De Klenge Maarnicher Festival
 Robbesscheier

Klierf